tomron87/hebrew-wikipedia-sentences-corpus huggingface dataset:
בודוביץ' התמחה אצל חברת הקונגרס דוריס מצואי וראש עיריית סקרמנטו לשעבר, הת'ר פארגו – שתיהן מהמפלגה הדמוקרטית.
לאחר שחזר מקהיר הצטרף לתנועת מסיבת התה, ארגון שמרני בקליפורניה בניהולו של היועץ הפוליטי סאל רוסו.
בשנת 2012 הפך לדובר הארגון ונסע ברחבי ארצות הברית כדי לארגן עצרות תמיכה במועמדים שמרניים, בהם הסנאטורים מרקו רוביו וטד קרוז.
בגיל 25 כבר שימש כמנכ"ל הארגון, ניהל תגובות תקשורתיות והשפיע על השיח הרפובליקני הארצי.
בשנת 2015 הביע אופטימיות זהירה כלפי מועמדותו של דונלד טראמפ לנשיאות, וציין את הצורך במועמדים שיפעלו מעבר להבעת תסכול כלפי וושינגטון.
לאחר ניצחונו של טראמפ ב-2016, הדגיש בודוביץ' את ההמשכיות שבין תנועת "מסיבת התה" לנשיאות טראמפ, וקרא לאחדות בקרב שמרנים.
בשנת 2017 עבד בוועדת הפעולה הפוליטית של יו"ר בית הנבחרים של פלורידה, ריצ'רד קורקורן, ובהמשך שימש כסגן מנהל מדיניות לחינוך בתקופת המעבר של המושל רון דה-סנטיס.
באותה תקופה לקח חלק בקידום מדיניות בחינוך, כולל הרחבת חופש הבחירה בבתי הספר וביטול תקני Common Core בפלורידה.
לאחר סיום כהונתו הראשונה של טראמפ, שימש בודוביץ' כדוברו.
תפקידו כלל ניהול האסטרטגיה התקשורתית והעברת מסרי הנשיא לשעבר.
בשנת 2019 הצטרף לקמפיין הבחירות מחדש של טראמפ, ונסע עם בני משפחתו.
לאחר ההפסד בבחירות 2020, עזב לזמן קצר את פעילותו עם טראמפ והקים משרד ייעוץ פוליטי עצמאי.
ביולי 2021 הצטרף לוועדת הפעולה הפוליטית Save America של טראמפ כדירקטור תקשורת.
במסגרת זו, ניהל את הפצת הצהרות הנשיא לשעבר, במיוחד לאחר שנחסם מפלטפורמות חברתיות מרכזיות, ודאג להדהד את מסריו באמצעות הודעות לעיתונות ותקשורת עם עיתונאים.
ב-2022 הקים והוביל את MAGA Inc., ועדת פעולה פוליטית שתמכה בקמפיין טראמפ לנשיאות 2024. הארגון היה מעורב בגיוס כספים ובקידום יוזמות פוליטיות של טראמפ.
בשנת 2021 זומן בודוביץ' לעדות בפני ועדת הקונגרס לחקר אירועי ה-6 בינואר, בטענה כי היה מעורב בהכנות לאירועים.
הוא הכחיש את ההאשמות וציין כי היה בסקרמנטו באותו יום.
הוא סיפק מעל 400 עמודי מסמכים כלכליים והעיד בפני הוועדה.
כאשר נדרש לספק תיעוד נוסף מחשבונו הבנקאי, הגיש תביעה בטענה לפגיעה בפרטיותו הכלכלית.
בשנת 2023 העיד בפני חבר מושבעים פדרלי במיאמי במסגרת חקירת היועץ המיוחד ג'ק סמית' בנוגע למסמכים מסווגים שטראמפ שמר לאחר סיום כהונתו.
העדות נמשכה פחות משעה, ובסיומה ציין כי ענה על כל השאלות בכנות, תוך שהוא מכנה את החקירה "מאמץ שקרי ומדאיג לנצל את כוח הממשל כדי 'לתפוס' את טראמפ".
בשנת 2024 מונה בודוביץ' לתפקיד סגן ראש הסגל לענייני תקשורת וכוח אדם בבית הלבן, וליועץ לנשיא טראמפ.
מינויו פורסם לצד מינויים נוספים בממשל, בהם דן סקבינו, סטיבן מילר וג'יימס בלייר.
במסגרת תפקידו, אחראי בודוביץ' על משרד התקשורת של הבית הלבן, משרד הקשר עם הציבור, ומשרד ענייני הקבינט.
לפי הדיווחים, משרדו ממוקם באגף המערבי.
טיילת ארמון הנְציב הוא כינוין של שלוש טיילות הממוקמות בדרום מזרח ירושלים.
הטיילות נמתחות משכונת אבו תור, דרך יער השלום,לאורך קו הרכס של הר אצל, ועד לחורשה העוטפת את מתחם ארמון הנציב.
תוואי הטיילות סמוך לקו פרשת המים בין הים התיכון לים המלח על גבול מדבר יהודה.
מהטיילות נשקף נוף פנורמי על אגן העיר העתיקה, הר הזיתים, מדבר יהודה ועל חלקים ממערב העיר.
מקור הכינוי של הטיילות הוא בשל סמיכותן לארמון הנְציב הבריטי שניצב על הר אצל.
הטיילות, בפרט התצפית בטיילת האז, מהוות מוקד לתיירות בירושלים וסיורים רבים בעיר כוללים ביקור בהן.
הטיילת המכונה טיילת ארמון הנְציב מורכבת, למעשה, משלוש טיילות משנה, אשר נבנו אחת אחר השנייה, על ידי אדריכלים שונים.
הטיילות מקושרות ביניהן פיזית, אך בנויות בסגנונות ארכיטקטוניים שונים: טיילת גבריאל שרובר, טיילת דניאל האז וטיילת ריצ'רד גולדמן.
טיילת שרובר היא טיילת המשתרעת מצפון לשכונת תלפיות, ממזרח לשכונת צפון תלפיות, ועד לרחוב נעמי בשכונת אבו תור.
בנייתה החלה ב-1987, ביוזמת הקרן לירושלים, כהמשכה של טיילת דניאל האז, על פי תוכניות של אדריכל הנוף שלמה אהרונסון.
באוגוסט 1988 הודיעה הנדבנית גיטה שרובר על תרומה לפרויקט על שמו של בנה, גבריאל שרובר, שנפטר באותה שנה.
התרומה כללה גם סכום כסף להקמת מתנ"ס בקצה הטיילת.
במרץ 1989, שרובר הסתכסכה עם עוזיאל וכסלר שהיה אז מנכ"ל הרשות לפיתוח ירושלים הממונה על הקמת הפרויקט, והודיעה על ביטול התרומה והעברתה לטובת הקמת בית גבריאל בצמח.
הטיילת נחנכה באוגוסט 1989. מרכז שרובר לתרבות בקצה הטיילת הוקם לבסוף לאחר מותה של שרובר, ונחנך ב-2015.
הטיילת אמורה לדמות שני עולמות שונים בו זמנית: האחד דמוי-מדבר וכפרי, ואילו השני עירוני ומתוחכם.
המתח בין שני העולמות מתאפשר בין הקרבה לעיר מחד, והצמחייה והקרבה למדבר מאידך.
לאורך הטיילת נבנו פרגולות המצלות על ספסלים הצופים לעבר יער השלום, הר הזיתים והרי מואב.
במרכז הטיילת נבנתה רחבה למופעים, ומולה ספסלי אבן.
לצדי הרחבה מצויים חדרי הלבשה.
בעת בניית הטיילת נטעו לאורכה למעלה מ-450 עצי זית, עצי חרוב ודובדבן.
בנוסף, בטיילת אף שוחזר מוביל מים מימי בית שני שנועד להביא מים לירושלים מכיוון דרום.
טיילת שרובר היא אחת מארבע היצירות הארכיטקטוניות שנבחרו לייצג את ישראל בביאנלה של ונציה בשנת 1991.
טיילת האז הממוקמת על הר אצל, בסמיכות לארמון הנציב, נשקפת אל עבר העיר העתיקה, הר הבית והר הזיתים.
טיילת מישורית זו, המקבילה לרחוב דניאל ינובסקי, נמתחת לאורך 600 מטר וברוחב של כ-6 מטר, מטיילת שרובר לארמון הנְציב.
בנייתה החלה ב-1984, והיא נחנכה בשנת 1987. הטיילת נבנתה כחלק מפיתוח כביש הגישה לארמון הנציב, במקום נזרקה פסולת בנייה והקרן לירושלים נרתמה לשיקום השטח.
הטיילת נבנתה על פי תוכנית של אדריכלי הנוף שלמה אהרונסון, יהודית גרין ולורנס הלפרין, והייתה הטיילת הראשונה שנבנתה באזור זה.
לימים, נבנתה ממערב לה טיילת שרובר וממזרח לה טיילת גולדמן.
הטיילת קרויה על שם בני הזוג וולטר ואליס האז, מבעלי חברת לוי שטראוס ושות', שתרמו את הכסף להקמתה.
לטיילת, הבנויה בראש הרכס, צורה מישורית השומרת על צורת הרכס.
הטיילת בנויה בצורה של אמת מים, ומזכירה אמות מים עתיקות שנמצאו באתר, וכן מבנה הטיילת נועד להוות משקל נגד לנוף החומות של העיר העתיקה.
הטיילת מעוצבת בסגנון אר דקו מנדטורי התואם את מבנה ארמון הנציב הסמוך.
בטיילת נבנו רחבה למופעים, בית קפה ומסעדה.
באוקטובר 2013 גילה באקראי מנהל מחוז ירושלים של המועצה לשימור אתרי מורשת בישראל כי פרגולת מתכת חריגה בגודלה הוקמה בצמוד למסעדת המקום.
זו פוגעת בנוף הנשקף מרחבת המצפור של הטיילת לכיוון העיר העתיקה.
אישור הבנייה הוענק על ידי ועדת הרישוי העירונית.
בנוסף, גודלה וגובהה של הפרגולה, שגרמו לסערה בקרב פעילי סביבה ובמועצה לשימור אתרי מורשת, אינם עומדים בקנה אחד עם שמירה על זכויות היוצרים של מתכנני המקום.
טיילת גולדמן היא המזרחית מטיילות רכס הר אצל שבמזרח ירושלים בתכנונו של לורנס (לארי) הלפרין.
טיילת זו נמתחת מהקצה המזרחי של טיילת האז, דרך חורשת ארמון הנציב העוטפת את המתחם ממערב, מצפון וממזרח, ומסתיימת ברח' על"ר, סמוך לאנדרטת הסובלנות.
הטיילת נבנתה על ידי תרומתו של ריצ'רד גולדמן, ונפתחה לקהל הרחב בשנת 2003. במקום מצויות חפירות ארכאולוגיות והתגלתה בקרבת הטיילת אמת מים מתקופת החשמונאים.
ארגונים ירוקים מתנגדים ליוזמות תיירותיות שהוצגו לוועדה המקומית לתכנון ובנייה של ירושלים הנוגעות לפיתוח אזור הטיילת ובהם רכבל מטיילת גולדמן לטיילת שרובר, מגדל תצפית בגובה 135 מטר, ומתחם מלונות שיבנה לאורך רחוב ינובסקי.
מגדל התצפית - את המגדל יזם המהנדס עזי סלע, בתכנונם של האדריכלים יעל ויונתן שילוני, והתוכנית שלו אושרה בוועדת המשנה להתנגדויות של הוועדה המחוזית לתכנון ובנייה במאי 2002. בנובמבר 2005, המועצה הארצית לתכנון ובנייה ביטלה את התוכנית.
רכבל הטיילת - תוכנית שיזמה חברת "דיגל" שבנתה את שכונת נוף ציון, כחלק מפרויקט, בהיקף של כ-400 מיליון דולר, המשלב בין מתחם של דירות יוקרה, שטחי מסחר, מלונאות ואטרקציות תיירותיות.
תוכנית מתחם הרכס - תוכנית להקמת ארבעה בתי מלון מול הטיילת ובהם 1,400 חדרים, בבניינים בגובה של 5-12 קומות, עם חזית אחידה באורך 350 מטר ומגדל עורפי בגובה 24 קומות.
הוועדה המחוזית לתכנון ובנייה אישרה את התוכנית בפברואר 2002. בית המשפט המחוזי בירושלים, אישר לחברה להגנת הטבע והמועצה לשימור אתרים לערער למועצה הארצית לתכנון ובנייה על אישור תוכנית.
מתקן האומגה של עמותת אלע"ד - בפברואר 2018, קיבלה עמותת אלע"ד היתר בנייה להקמת מתקן האומגה הארוכה ביותר בישראל, באורך של 784 מטר, בין טיילת האז ליער השלום.
גלגל ענק - בקיץ 2020 החלה עיריית ירושלים לקדם תוכנית להקמת גלגל ענק בטיילת, כאטרקציה תיירותית שנוסעיה יוכלו להשקיף על נוף העיר העתיקה.
בטיילת מתקיימים מדי ערב שלושה מופעים של היי לייט, מופע לייזר בשמי ובמרחב ירושלים.
המחזה נשקף על גבי הנוף הנפרש מהטיילת.
המופע כולל צלילים ומופע אורות בצבעים.
בטיילת מתקיים מדי שנה בחודשי יולי או אוגוסט פסטיבל אוטואוכל של עיריית ירושלים.
זהו אירוע קולינרי המציע מגוון מנות של המסעדות והשפים הירושלמים הבולטים, לצד הופעות חיות ופעילויות לכל המשפחה.
את המנות מוכרים ממשאיות אוכל ועל שמן נקרא הפסטיבל.
טיילר המילטון הוא רוכב אופניים מקצועני אמריקאי לשעבר, בעל מדליית זהב במשחקים האולימפיים.
המילטון החל את העיסוק ברכיבה לאחר תאונת סקי ב-1991, בעת שסק בספורט זה במסגרת לימודיו באוניברסיטת קולורדו, ובשנת 1995 הפך למקצוען כשהצטרף לקבוצת רשות הדואר האמריקני.
תפקידו המרכזי של המילטון היה כפועל של לאנס ארמסטרונג בקטעי ההרים וכרוכב מצטיין בקטעים נגד השעון סייע לארמסטרונג בתזמון קטעי ביניים ובמידע אודות המסלול בקטעים אלו.
ב-2000 ניצח המילטון במירוץ הקטעים היוקרתי, דופינה ליברה.
לאחר שעבר ב-2002 לקבוצת CSC הצליח המילטון לסיים במקום השני בדירוג הכללי בג'ירו ד'איטליה.
וזאת, למרות שרכב במשך רוב המירוץ כשהוא חבול באופן קשה בכתפו.
ב-2003 ניצח באופן מרשים במרוץ החד-יומי הקלאסי לייז'–בסטון–לייז'.
הוא המשיך וניצח במירוץ הטור דה רומאנדי.
בטור דה פראנס באותה שנה נפצע המילטון בקטע הראשון וסדק את עצם הבריח.
למרות שפציעה מסוג זה מביאה בדרך כלל לפרישה, המשיך המילטון את המירוץ.
הוא ניצח בקטע ה-16 לאחר בריחת יחיד מרשימה של 142 קילומטרים וסיים במקום הרביעי בדירוג הכללי.
ב-2004, לאחר שעבר לקבוצה השווייצרית, פונאק מכשירי שמיעה, ניצח בשנית בטור דה רומאנדי.
במשחקים האולימפיים באתונה ניצח המילטון במירוץ האישי נגד השעון וזכה במדליית הזהב.
המדליה נלקחה ממנו ב-10 בספטמבר לאחר שנכשל בבדיקת סמים.
המילטון נחשד בכך שקיבל עירוי דם על מנת לשפר ביצועים.
יומיים לאחר מכן הודיע הוועד האולימפי הבינלאומי כי המדליה תישאר בידי המילטון כיוון שלא ניתן להפיק תוצאות מן הדגימה השנייה.
המעבדה באתונה הקפיאה את הדגימה, דבר שהפך את השימוש בדגימה לבלתי אפשרי.
הוועד האולימפי הרוסי פנה בדרישה שמדליית הזהב תישלל ממנו ותוענק לרוכב הרוסי ויאצ'יסלב אקימוב (שסיים שני במירוץ).
בית המשפט לענייני ספורט דחה את הבקשה.
המילטון נתפס בעירוי דם האסור בשימוש והושעה למשך שנתיים, השעיה שנסתיימה בספטמבר 2006. בנובמבר 2006 הצטרף לקבוצת פרו טור איטלקית.
ב-2007 הושעה שוב בעקבות פרשת מבצע פוארטו.
לאחר השעיה בת שנתיים חזר המילטון לרכוב והצטרף לקבוצת רוק רייסינג.
הוא ניצח ביולי 2008 בטור של ימת צ'ינגהאי (בסין העממית) וחודש לאחר מכן ניצח באליפות ארצות הברית במירוץ הכביש.
ב-2009, לאחר שנמצא ממצא חיובי בבדיקת סמים שעבר, הושעה המילטון על ידי קבוצתו, והודיע על פרישה מרכיבה.
מאוחר יותר הוא הושעה לשמונה שנים מרכיבה תחרותית.
ב-2010 העיד המילטון בפני ועדת החקירה הפדרלית שחקרה את חשדות השימוש בחומרים ממריצים על ידי לאנס ארמסטרונג והודה בפניה על שימוש בחומרים ממריצים משנת 1998, וכן העיד כי ראה את ארמסטרונג משתמש בחומרים ממריצים לעיתים קרובות.
ב-2011 התראיין המילטון בתוכנית התחקירים האמריקאית 60 דקות שם סיפר על שימוש בסמים לכל אורך הקריירה שלו, ועל כך שהשימוש בחומרים ממריצים היה מקובל אצל כל רוכבי התקופה.
הוא אמר בתוכנית גם שראה את ארמסטרונג מזריק EPO פעמים רבות.
הוא גם הודה בתוכנית בשימוש בחומרים ממריצים באולימפיאדת אתונה, בה זכה במדליית הזהב, ואמר כי הוא מוותר על המדליה.
ב 10 באוגוסט 2012 שלל הוועד האולימפי הבינלאומי באופן רשמי את מדליית הזהב מאולימפיאדת אתונה.
בספטמבר 2012 יצא לאור ספרו האוטוביוגרפי ובו הוא מגולל את מסכת השימוש בחומרים ממריצים מאחורי הקלעים של תחרויות האופניים.
בשנת 2008 נפרד המילטון מאשתו לאחר תשע שנות נישואים.
טיילת או פְּרוֹמֶנָדָה היא רחבה ציבורית פתוחה, הממוקמת לרוב בסמוך לנהר או חוף ים או נשקפת אליהם או אל נוף אחר.
הטיילת משמשת כאתר נופש ותיירות, ומטרתה לאפשר הליכה למטיילים לאורך האתר הנשקף אליה, מתוך מטרה לאפשר מסלול נוח לאורך הנוף.
טיילות לאורך חופי ים וחופי נהר מהוות מסלול הליכה נוח המאפשר להולכים לאורך החוף ללכת על המסלול מבלי צורך ללכת באזור החול של חוף הים.
טיילות לאורך חופי הים הפכו לפופולריות בשלהי המאה ה-19 בממלכה המאוחדת בעקבות תרבות הפנאי הוויקטוריאנית שבה נהגה החברה הגבוהה האנגלית לנפוש בערי החוף של דרום אנגליה ובשעות הפנאי ללכת לאורכן של טיילות שנבנו לאורך חופי הים.
טיילות אלה נועדו לאפשר לאנשי החברה הגבוהה "להציג" את בגדיהם ונוכחותם, ולכן נבנו מדרכות מרוצפות עץ או ריצוף אחר, וזאת על מנת למנוע מחול חוף הים ללכלך את בגדי המטיילים.
במהלך המאה ה-20 נבנו טיילות גם באתרי נופש וטבע, על מנת לאפשר תצפית נוחה לעבר הנוף באתרים אלה.
לצד רחבות ההליכה נבנות לרוב מסעדות, חנויות וחדרי שירותים לנוחות הנופשים.
טיילר לי הקלין הוא שחקן אמריקאי.
תחילה התפרסם בשל תפקידו בתור מרטין ברואר בסדרה "הרקיע השביעי" ברשת The CW, לאחר מכן בשל תפקידו בתור דרק הייל בסדרה "זאב צעיר" של רשת MTV ובתור קלארק קנט / סופרמן וקאל-אל / ביזארו ביקום החץ.
הקלין נולד בעיר קורונה, קליפורניה שבארצות הברית ללורי ודון הקלין.
בצעירותו שיחק בייסבול בנבחרות של אוניברסיטת המדינה של אריזונה ואוניברסיטת קליפורניה באירוויין, שם למד.
בגיל 13 נבחר הקלין לתפקיד מייקל סאליבן ג'וניור בסרט הפשע של סם מנדס "הדרך לפרדישן".
על הופעתו זכה הקלין לשבחים ובפרס סאטורן לשחקן הצעיר הטוב ביותר.
בשנת 2008 שיחק בסרט האימה "סולסטיס", לצדה של אמנדה סייפריד.
בשנת 2011 הוא הופיע בקומדיה "רווקים לשבוע" בכיכובם של אוון וילסון וג'ייסון סודייקיס.
בתחילת 2016 לוהק הקלין לסרט "חמישים גוונים של אופל" לתפקיד בויס פוקס, אך לא הופיע בסרט, ולבסוף הופיע בסרט ההמשך "חמישים גוונים של שחרור" שיצא בשנת 2018. באותה שנה הופיע בסרט "משקי בית", מותחן פוסט-אפוקליפטי לצד קייט בוסוורת' ולאנס רדיק, שיצא לאקרנים ב-28 ביוני.
הקלין כיכב בסרט "Bigger" של הבמאי ג'ורג' גלו, בו גילם את איש העסקים ג'ו וידר.
בסרט שיחק שוב לצד קולטון היינס ששיחק לצדו גם בסדרת הנעורים "זאב צעיר".
הסרט סיפר את סיפורם של האחים וידר המייסדים של הפדרציה הבינלאומית של פיתוח הגוף והוגי מר אולימפיה.
הסרט הוקרן בבכורה ב-13 בספטמבר 2018 בלאס וגאס בשיתוף תחרות מר אולימפיה ועלה בבתי הקולנוע באוקטובר.
בשנת 2019 כיכב בקומדיה הרומנטית "אפשר לגלות לך סוד?", לצדן של אלכסנדרה דדריו ולברן קוקס כג'ק הרפר.
הסרט הוא עיבוד לרומן באותו שם מאת סופי קינסלה שיצא ב-2003.
ב-2003 החל את תפקידו בסדרת הדרמה "הרקיע השביעי" בתפקיד הנער מרטין ברואר, וזכה לביקורות אוהדות על הופעותיו בארבע עונות בסדרה.
בשנת 2007, התארח בפרק בסדרה "CSI: מיאמי"
בשנת 2009 התארח בפרק בסדרה "קאסל" בתור דילן פאלטון, ושיחק לשני פרקים בסדרת הדרמה "לינקולן הייטס" ברשת ABC Family בתור טד.
בשנת 2011 גילם את דמותו של דרק הייל בסדרת הנוער "זאב צעיר".
את תפקיד זה עשה עד העונה הרביעית, ובעונה השישית שב לתפקיד אורח.
ביולי 2019 החל לגלם את איאן ירקסה בסדרת המדע בדיוני "חיים אחרים" באתר נטפליקס.
שנהסרטתפקידהערות1999Family Treeג'ף ג'ו2001Train Questבילי2002הדרך לפרדישןמייקל סאליבן ג'וניור2008סולסטיסניק2011Open Gateקיילברווקים לשבועגרי2012Melvin Smartyריקי הרשי2016כולם רוצים את זהגלן מקריינולדסUndraftedג'ונתן "דלס" דלה-מוניקה2017Strattonמרטי2018חמישים גוונים של שחרורבויס פוקסThe Domesticsמארק וסטBiggerג'ו וידרואז את הגעתפרנק לואיס2019אפשר לגלות לך סוד?ג'ק הרפר2020פאלם ספרינגסאייב2023זאב צעיר: הסרטדרק היילגם מפיק
שנהסדרהתפקידהערות2003–2007הרקיע השביעימרטין ברוארתפקיד ראשי; (עונות 11-8); 62 פרקים2007CSI: מיאמישון הודג'ספרק: "Sunblock"זעם דוב הגריזליווס הרדינגסרט טלוויזיה של Syfy2009לינקולן הייטסטד2 פרקיםהבנים שליאוון סקוטפרק: "Spring Training"קאסלדילן פלאטוןפרק: "Fool Me Once..."2011–2014, 2017זאב צעירדרק היילתפקיד ראשי; (עונות 4-1)
תפקיד אורח (עונה 6); 63 פרקים2016–2019סופרגירלקאל-אל / קלארק קנט / סופרמן6 פרקים2018, 2019הפלאש2 פרקים2018, 2020החץ2 פרקים2019חיים אחריםאיאן יארקז'ה3 פרקיםבאטוומןקאל-אל / קלארק קנט / סופרמןפרק: המשבר בעולמות האינסופיים"2020אגדות המחר2021–הווהסופרמן ולויסקאל-אל / קלארק קנט / סופרמן /ביזארותפקיד ראשי (4 עונות); 53 פרקים
סקוט טיילר קלרי הוא שחיין מארצות הברית, הוא אלוף האולימפי במשחה ל-200 מטר גב (לונדון 2012) וסגן אלוף העולם פעמיים ברציפות במשחה ל-400 מטר מעורב אישי (רומא 2009 ושנגחאי 2011).
הוא מתאמן בהדרכתו של ג'ון אורבנצ'ק (אורבנצ'ק אימן את שחייני נבחרת ארצות הברית ב-5 אולימפיאדות, מברצלונה 1992 ועד בייג'ינג 2008 כולל).
במשחקים הפאן-אמריקאיים שנערכו בריו דה ז'ניירו, ברזיל בשנת 2007 זכה קלרי במדליית כסף במשחה ל-200 מטר גב בתוצאה של 1:59.24 דקות, אחרי טיאגו פריירה מברזיל (1:58.42 דקות).
באליפות העולם בשחייה שנערכה ברומא, איטליה בשנת 2009 זכה קלרי במדליית כסף במשחה ל-400 מטר מעורב אישי בשיא אישי חדש של 4:07.31 דקות, אחרי בן ארצו ראיין לוכטה (4:07.01 דקות דקות) ולפני לאסלו צ'ה מהונגריה (4:07.37 דקות).
באליפות העולם בשחייה שנערכה בשאנגחאי, סין בשנת 2011 זכה קלרי בשתי מדליות, כסף וארד.
מדליית כסף פעם שנייה ברציפות במשחה ל-400 מטר מעורב אישי בתוצאה של 4:11.17 דקות, אחרי ראיין לוכטה (4:07.13 דקות) ולפני יויה הוריאטה מיפן (4:11.98 דקות) ובמדליית ארד במשחה ל-200 מטר גב בתוצאה של 1:54.69 דקות, אחרי לוכטה (1:52.96 דקות) וריוסוקה אירי מיפן (1:54.11 דקות).
באליפות העולם בשחייה (בריכה של 25 מטר) שנערכה בדובאי, איחוד האמירויות הערביות בדצמבר אותה שנה זכה קלרי ב-3 מדליות, כסף ו-2 ארד.
מדליית כסף במשחה ל-200 מטר גב בתוצאה של 1:49.09 דקות, מדליות ארד במשחה ל-200 מרט מעורב אישי בתוצאה של 1:53.56 דקות ובמשחה ל-400 מטר מעורב אישי בתוצאה של 3:57.56 דקות.
במבחנים האמריקאים לאולימפיאדת לונדון (2012) שנערכו באומהה, נברסקה סיים קלרי שני במשחה ל-200 מטר גב בתוצאה של 1:54.88 דקות, אחרי לוכטה ובמשחה ל-200 מטר פרפר בתוצאה של 1:55.12 דקות, אחרי מייקל פלפס והבטיח את מקומו בנבחרת האמריקאית בשני משחים אלו.
נוסף לכך, הוא סיים במקום שלישי במשחה ל-400 מטר מעורב אישי בתוצאה של 4:09.92 דקות אחרי לוכטה ופלפס, ולא הצליח להתברג גם במשחה זה במשחקים האולימפיים.
באולימפיאדת לונדון (2012) זכה קלרי במדליית זהב במשחה ל-200 מטר גב בשיא אולימפי חדש של 1:53.41 דקות, לפני ריוסוקה אירי (1:53.78 דקות) ובן ארצו האלוף האולימפי היוצא לוכטה (1:53.94 דקות).
נוסף לכך, הוא סיים במקום חמישי במשחה ל-200 מטר פרפר בתוצאה של 1:55.06 דקות.
בשלב חצי הגמר הוא קבע תוצאה של 1:54.93 דקות.
באליפות העולם בשחייה שנערכת בברצלונה שבספרד ביולי 2013, זכה קלרי במדליית ארד, במשחה ל-200 מטר גב בתוצאה של 1:54.64 דקות, אחרי לוכטה (1:53.79 דקות) ורדוסלב קבנצקי מפולין שקבע שיא אירופה חדש של 1:54.24 דקות.
נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:10.38 דקות ובמקום שביעי במשחה ל-200 מטר פרפר בתוצאה של 1:56.34 דקות, בשלב חצי הגמר הוא קבע תוצאה של ועלה מהמקום הרביעי 1:55.97 דקות.
טיילר גרגורי אוקונמה , הידוע גם תחת שם הבמה טיילר, דה קריאייטור (Tyler, The Creator), הוא ראפר ומפיק מוזיקלי אמריקאי מקליפורניה.
ממייסדי ומובילי קולקטיב ההיפ הופ האלטרנטיבי אוד פיוצ'ר .
טיילר אוקונמה נולד בלדרה הייטס שבמחוז לוס אנג'לס, קליפורניה לאבא ממוצא ניגרי ולאמא ממוצא חצי אפרו אמריקאי וחצי קנדי אירופאי .
הוא טען שמעולם לא פגש את אביו.
בגיל 7 (לפני שיכל ליצור מוזיקה) הוא נהג להכין עטיפות לאלבומים דמיוניים שלו, ואף הכין גם לאלבומים אלו רשימת שירים עם זמני השירים.
בגיל 14 טיילר לימד את עצמו לנגן בפסנתר.
בשתים עשרה שנות לימודיו בבית ספר, טיילר למד בשנים עשר בתי ספר שונים.
ב-25 בדצמבר 2009 טיילר הוציא לאור את מיקסטייפ הבכורה שלו, Bastard.
בפברואר 2011 טיילר חתם על חוזה להוצאת אלבום אחד בחברת התקליטים אקס-אל רקורדינגס.
באותו החודש טיילר הופיע בתוכנית הלייט נייט של ג'ימי פאלון יחד עם חברו הודג'י ביטס.
ב-16 במרץ 2011 טיילר הופיע בטקס פרסי ה-MTV Woodies עם השירים: "Yonkers" ו-"Sandwitches".
ב-10 במאי 2011 טיילר הוציא לאור את אלבום הבכורה שלו, Goblin, שהגיע למקום ה-5 במצעד בילבורד 200. ב-28 באוגוסט באותה שנה זכה בפרס הווידאו קליפ של MTV על הקליפ לסינגל "Yonkers".
באותה השנה טיילר התארח במספר שירים, כמו: "Trouble on My Mind" של פושה טי, "Martians vs.
Goblins" של דה גיים (יחד עם ליל ויין).
ב-25 במרץ 2012 עלתה לאוויר התוכנית Loiter Squad, שבה שיחקו טיילר וחבריו מאוד פיוצ'ר.
ב-2 באפריל 2013 טיילר הוציא לאור את אלבומו השלישי, Wolf, שבו התארחו האומנים: ארל סווטשירט, פרנק אושן, מייק ג'י, הודג'י ביטס, דומו ג'נסיס, פארל ויליאמס, קייסי וג'יס ואריקה באדו.
האלבום הופק במלואו (למעט השיר האחרון) על ידי טיילר.
האלבום הגיע למקום ה-3 במצעד בילבורד 200 ונמכרו כ-90 אלף עותקים של האלבום בשבוע הראשון לצאתו.
ב-9 באפריל 2015, טיילר פרסם שיר חדש בשם "Fucking Young / Perfect" לדף הרשמי של Odd Future Wolf Gang Kill Them All (או בקיצור OFWGKTA), יחד עם וידאו קליפ קצר תצוגה מקדימה של שיר נוסף בשם "Deathcamp".
טיילר הודיע באותו יום כי השירים יופיעו באלבום שייצא בשם Cherry Bomb.
טיילר הודיע דרך חשבון הטוויטר שלו כי באלבום ישתתפו Chaz Bundick, Cole Alexander ו-Charlie Wilson .
יומיים לאחר מכן, טיילר ביצע את השירים "Fucking Young / Perfect" ו-"Deathcamp" בפעם הראשונה בפסטיבל מוזיקה קואצ'לה.
במהלך ההופעה, טיילר ביקר במיוחד חברי VIP בקהל, אשר רבים היו סלבריטאים, על חוסר ההתלהבות שלהם.
האלבום הרביעי של טיילר, Cherry Bomb, יצא באופן דיגיטלי ב-13 באפריל 2015, דרך החברה של טיילר אוד פיוצ'ר רקורדס, עם עותקים פיזיים של האלבום, שלו היו חמישה עיצובי קאברים שונים.
האלבום כלל הופעות של אמנים בולטים כגון קניה וסט, ליל ויין וסקולבוי קיו.
האלבום לווה בסיבוב הופעות עולמי ברחבי צפון אמריקה, אירופה ואסיה, החל מפסטיבל המוזיקה של קוצ'לה ב-11 באפריל 2015 ונגמר בטוקיו, יפן בספטמבר 2015. טיילר ביטל את ההופעות באוסטרליה במהלך הסבב בעקבות מחאה של ארגון קולקטיבי נגד הצגה של נשים במוזיקה שלו.
בשנת 2017 יצא אלבומו החמישי של טיילר, Flower Boy.
באלבום זה, אשר כולל 14 שירים ואורכו כ-47 דקות, חשף טיילר כי התבגר מאז יצר את אלבומו הקודם, והגדיר אותו כאחד מאלבומיו הטובים ביותר.
האלבום זכה להצלחה והיה מועמד לפרס גראמי לאלבום הראפ הטוב ביותר.
ב-17 במאי 2019 יצא האלבום השישי של טיילר, Igor, שזכה להצלחה רבה, הגיע למקום הראשון במצעד הבילבורד 200 וזכה בפרס גראמי לאלבום הראפ הטוב ביותר.
מתוך האלבום הצליח הסינגל "Earfquake".
ב-16 ביוני 2021 יצא הסינגל המוביל מתוך אלבומו השביעי, Call Me If You Get Lost, "Lumberjack".
האלבום זכה אף הוא בפרס גראמי לאלבום הראפ הטוב ביותר.
בספטמבר 2024, פורסם כי טיילר לוהק לצד טימותי שאלאמה וגווינת' פלטרו בסרט "Marty Supreme" בבימוי ג'וש ספדי, שהופק על ידי חברת A24. הסרט צפוי להיות סרט הבכורה של טיילר.
ב-16 באוקטובר 2024, טיילר חשף את שמו של אלבומו הבא "Chromakopia" בסרטון טיזר שכותרתו "St.
האלבום יצא לאור ב-28 באוקטובר.
טיילר, דה קריאייטור הוביל את פסטיבל Governors Ball שהתקיים בניו יורק ביוני 2025.
ב-22 בדצמבר 2011 טיילר נעצר בזמן שהופיע ב-Roxy Theatre שנמצא במערב הוליווד.
הוא נאשם בחשד לוונדליזם, על כך שכביכול הרס ציוד סאונד ששייך למקום.
הוא שוחרר בערבות של 20 אלף דולר.
בשיר "Yonkers" טיילר לעג למספר רב של אומנים, כמו: B.o.B, ברונו מארס והיילי ויליאמס.
טיילר לעג לברונו מארס גם בשיר "Martians vs.
Goblins" של דה גיים (שבו התארח גם ליל ויין).
בתגובה ל-"B.o.B "Yonkers הוציא לאור את הדיס "No Future", שבו הוא גם הזכיר את הקולקטיב של טיילר, אוד פיוצ'ר.
באופן אירוני טיילר לא חשב תחילה שהשיר הוא דיס, ושיבח את השיר.
בראיון שנערך עם ברונו מארס, הוא הגיב לשורה של טיילר, "לדקור את ברונו מארס בוושט הארורה שלו", כשאמר: [טיילר] צריך לחכות בתור כדי לדקור אותי...
[טיילר] בוודאות לא הראשון שאמר לי משהו כזה והוא גם לא הולך להיות האחרון".
הראפר הופסין לעג לטיילר בקליפ לשיר "Ill Mind of Hopsin 4", שיצא לאור ביולי 2011. בתגובה טיילר עשה עליו פרודיה בקליפ "Martians vs.
טיילר הסתכסך עם זמר האר אנד בי כריס בראון, כשבראון טען בטוויטר שהמוזיקה של אוד פיוצ'ר מכילה מסרים "שטניים".
טיילר העיר מספר הערות סרקסטיות כלפי "כריס", שהובילו להתחממות הסכסוך בין שני המוזיקאים.
לאחר שבראון וטיילר יישבו את הסכסוך ביניהם, טיילר צייץ בטוויטר שהוא מעריץ את השיר "Look At Me Now" של כריס בראון (שבו התארחו ליל ויין ובאסטה ריימס).
על פי טיילר, יש דברים "[שהמעריצים] אפילו לא יודעים" על הסכסוך.
טיילר הסתכסך גם עם ברנדון דשי , שאיתו שיתף פעולה בעבר.
לפני פסטיבל South by Southwest 2011 דשי התעמת עם טיילר דרך הרשת החברתית Formspring וטען שהוא הולך ליישב את הסכסוך עם טיילר בפסטיבל.
טיילר אמר למעריצים שהשיר היחידי ששיתף עם דהשי בו פעולה היה "Session" מהמיקסטייפ "Bastard".
שנה לאחר הוצאת המיקסטייפ, טיילר הוציא לאור מחדש את המיקסטייפ, כשהוא מחליף את הבית של דשי בבית חדש של מייק ג'י.
מאז, טיילר הצהיר שאין לו שירים נוספים עם ברנדון דשי, וכי ברנדון הקליט בתים על שיריו ללא רשותו.
לטענת טיילר, דשי אף הכה אותו פעם אחת.
בנוסף, טיילר לעג לו בשיר "Yonkers", כשהתרברב בהצלחתו ובפרסומו..
טיילר אמר ברשת החברתית Formspring שהוא לא אוהב את וינס סטייפלס, אף על פי שהוא שיבח את יכולות הראפ שלו.
וינס שיתף פעולה עם מספר חברים מ"אוד פיוצ'ר", כגון ארל סווטשירט, מייק ג'י ודומו ג'נסיס.
ב-2011 טיילר אמר שזה לא שהוא לא אוהב את וינס סטייפלס, אלא הוא לא אוהב את העובדה שאנשים חושבים שהוא חלק מאוד פיוצ'ר, כשלמעשה הוא לא.
לאחר ש-Revival, האלבום של אמינם יצא ב-2017, טיילר צייץ בטוויטר על כך שהאלבום גרוע.
כתוצאה מכך, באלבומו הבא של אמינם מספטמבר 2018, Kamikaze, הוא כלל את השיר "Fall", שמהווה דיס על טיילר, ובו הוא ירד על נטייתו המינית, ובנוסף ירד גם על חברו ארל סווטשירט.
טיילר גארסיה פוזי הוא שחקן, דוגמן ומוזיקאי אמריקאי.
ידוע בעיקר בשל תפקידו כסקוט מק'קול בסדרת הטלוויזיה "זאב צעיר" ובשל תפקידו כלוקאס בסרט הקולנוע "מת או חובה".
פוזי נולד לסינדי גארסיה (ממוצא מקסיקני) ולשחקן ג'ון פוזי בסנטה מוניקה שבקליפורניה, וגדל בסנטה קלריטה שבקליפורניה.
בשנים 2001–2004 שיחק טיילר לצד בילי ריי סיירוס בחמש עונות של סדרת הדרמה הרפואית "Doc" מבית רשת PAX (כיום Ion Television) בתור ראול גרסיה, ילד צעיר ויתום שמאומץ על ידי אחת הדמויות הראשיות.
בפברואר 2002, הוא הופיע בסרט Collateral Damage ; בדצמבר אותה שנה, הוא גילם את בנה של הדמות הראשית בקומדיה הרומנטית Maid in Manhattan .
הוא נבחן לתפקיד ג'ייקוב בלאק בסדרת סרטי הדמדומים ב-2007 אך הפסיד את התפקיד לחברו טיילור לאוטנר.
השניים עברו אודישנים באופן קבוע לאותם התפקידים כבר בתור שחקנים צעירים.
באותה שנה, פוסי דיבב דמות בפיילוט של הסרט המצויר המקורי של דיסני SheZow, ששודר ב-4 במאי כחלק ממיני סדרת Shorty McShorts' Shorts.
בשנת 2012, הוא השתתף בסרט הצפרדע הלבנה .
בשנת 2011, פוזי לוהק לתפקיד הפריצה שלו בתור הדמות הראשית בסדרת הטלוויזיה Teen Wolf של MTV, המבוססת על הסרט משנת 1985 .
פוסי מגלם את תלמיד התיכון סקוט מק'קול, אשר ננשך על ידי איש זאב ומנסה לשמור את העובדה הזו בסוד תוך שהוא מגן על יקיריו מפני שלל איומים ויצורים על טבעיים.
ב-2015, הוא גם הפך למפיק שותף בעונה החמישית של Teen Wolf .
ב-24 במאי 2017 לוהק פוזי לתפקיד לוקאס מורנו בסרט המתח העל-טבעי של בלאמהאוס , אמת או חובה .
הסרט יצא לאקרנים בבתי הקולנוע ב-13 באפריל 2018.
ב-25 בספטמבר 2017, הוכרז כי פוסי יצטרף לעונה השלישית של סדרת הטלוויזיה Slasher VH1 Scream, ויככב בתפקיד שיין.
העונה עלתה לראשונה ב-8 ביולי 2019.
בשנת 2002 הופיע בסרט "פגיעה היקפית" ובקומדיה הרומנטית "יפה במנהטן".
בשנת 2007 נבחן לתפקיד ג'ייקוב בלאק בסדרת הסרטים "דמדומים", אך התפקיד ניתן בסופו של דבר לחברו טיילור לאוטנר.
את תפקיד "הפריצה" שלו השיג פוזי כאשר לוהק בשנת 2011 לסדרת הטלוויזיה "זאב צעיר" של MTV, המבוססת על סרט באותו שם מ-1985. פוזי מגלם בה את דמותו של תלמיד התיכון סקוט מק'קול ההופך לאדם זאב.
בשנת 2017 התארח בפרק סיום העונה השלישית והמשיך לתפקיד מתמשך בעונה הרביעית של הקומדיה "ג'יין הבתולה".
בשנת 2018 שיחק בתפקיד הראשי בסרט האימה "מת או חובה".
בשנת 2019 שיחק בסרט הנעורים "הקיץ האחרון".
פוזי מנגן בגיטרה בלהקה "PVMNTS".
פוזי התארס לחברתו סינה גורליק בשנת 2013, והם נפרדו באוקטובר 2014, לאחר מערכת יחסים בת יותר מעשר שנים.
אמו של פוזי נפטרה ב-2014, במהלך הצילומים לעונה ה-5 של הסדרה "זאב צעיר", והפרק הראשון הוקדש לה.
בראיון למגזין NME ביולי 2021 יצא פוזי מהארון כקוויר, והסביר שזהותו התבררה לו בעקבות הזוגיות עם המוזיקאית פם, איתה הוא יוצא מאז פברואר באותה השנה.
שנה סדרה תפקידהערות 2004-2001Doc ראול גארסיהתפקיד ראשי (5 עונות); 86 פרקים 2007-2006 אחים ואחיות גבריאל ודון 4 פרקים 2009לינקולן הייטס אנדרו אורטגה 7 פרקים 2017-2011 זאב צעיר סקוט מק'קול תפקיד ראשי (6 עונות); 100 פרקים
טיילר רוברט ג'וזף הוא מוזיקאי, זמר וכותב שירים אמריקאי.
ג'וזף נולד בקולומבוס, אוהיו שבארצות הברית.
לו שני אחים ואחות אחת, ואחיו זאק, אף הוא זמר.
אימו, קלי, הייתה מורה למתמטיקה בבית ספר נחשב באוהיו.
אביו, כריס, היה מאמן בבית ספר נחשב נוסף באוהיו בשנים 1996–2005, ומנהל בית ספר.
ג'וזף שיחק כדורסל מגיל קטן מאוד והלך לשחק בקבוצה של בית הספר שבו עבד אביו, אך סירב למלגת האתלטים שקיבל לטובת מוזיקה.
לאחר שראה כותב שירים מבצע את שיריו החל להתעסק במוזיקה.
לאחר שמצא מקלדת אלקטרונית ישנה בארונו (מתנת חג מולד ישנה מאמו) החל לחקות מנגינות רדיו.
Twenty One Pilots נוסדה ב-2009 בקולומבוס, אוהיו.
הרעיון הגיע מג'וזף, הוא קרא לחבריו מהתיכון ניק תומאס וכריס סלי.
הוא נתן ללהקה את שמה בזמן שלמד את המחזה "כולם היו בניי" של המחזאי האמריקאי ארתור מילר המתמודד עם שאלת מוסריותו של אדם המחליף את אחריותו כלפי החברה כולה באחריות למשפחתו, לאחר שגרם למותם של עשרים ואחד טייסים.
ב-29 בדצמבר 2009 הם עשו את הופעת הבכורה שלהם עם אלבום עצמאי והחלו להופיע ברחבי אוהיו.
באמצע 2011, ניק תומאס וכריס סליח עזבו את הלהקה עקב עומס יתר בלוח הזמנים שלהם.
ג'וש דאן הוכר עוד לפני כן לג'וזף על ידי כריס סליח, ודאן עזב את עבודתו ב-Guitar Center על מנת להצטרף ללהקה.
הלהקה הוציאה את אלבומה השני "Regional at Best" ב-8 ביולי 2011, וחתמו על חוזה עם אטלנטיק רקורדס ו-Fueled by Ramen באפריל 2012.
אלבומה השלישי של הלהקה, "Vessel", יצא לאור ב-8 בינואר 2013.
אלבומה הרביעי של הלהקה, "Blurryface", יצא ב-17 במאי 2015.
אלבומה החמישי של הלהקה, "Trench ", יצא ב-5 באוקטובר 2018.
אלבומה השישי של הלהקה, "Scaled And Icy", יצא ב-21 במאי 2021.
ג'וזף הוציא גם אלבום סולו משלו בשם "No Phun Intended".
האלבום עדיין זמין בחשבון ה-PureVolume שלו.
הוא הקליט אלבום זה בשנים 2007–2008 במרתף שלו.
השיר "Save" מהאלבום בוצע מחדש לאלבום הראשון של Twenty One Pilots.
השיר "Whisper" מאלבומו האישי יצא אף הוא לאינטרנט.
בשנת 2010 ביצע ג'וזף את השיר "Live" של הראפר הנוצרי Jocef (עם עוד שני ראפרים בשם Juda ו-Alon).
שיר זה הוא שיר הפתיח של אלבומו של Jocef, ".In Search Of: L.O.V.E".
השיר נכתב בנוסף על ידי טיילר ג'וזף וג'וזף לנגסטון (שמו הפרטי של Jocef).
בשנת 2011 היה ג'וזף הכוכב המוביל בפרק השלישי של התוכנית האמריקאית "Five14 Church".
בשנת 2012 השתתף ג'וזף בפעילות של זהירות ברשת בשם "?Where are you" שבוימה על ידי מארק אשלמן (המפיק של Twenty One Pilots בשירים רבים) עבור תחרות שנתית של טרנד מיקרו בשם "?What's Your Story".
החדר בו צולם הסרטון היה הסרטון שבו צולם הקליפ המקורי לשיר House of Gold של Twenty One Pilots.
בדצמבר 2014 ביצע ג'וזף קולות רקע לשיר "Sickly Sweet Holidays" של דלון וויקס, חבר לשעבר בלהקה פאניק!
אלבוםפרטי אלבוםNo Phun Intendedיצא לאור: 2008
ג'וזף הוא אדם נוצרי, ואמונתו משפיעה על המוזיקה שהוא כותב.
הוא קיבל חינוך ביתי בילדותו.
בשנת 2012 החל לנהל מערכת יחסים עם ג'נה בלאק.
בתם הבכורה, רוזי רוברט ג'וזף, נולדה ב-9 בפברואר 2020.
בתם השנייה, ג'וני (Junie), נולדה ב-8 באפריל 2022. בנם השלישי, טומי, נולד באפריל 2024.
לג'וזף יש קעקוע המורכב משלושה חלקים המציגים "משהו שהציל את חייו".
רבים מניחים כי מדובר באמונתו הנוצרית, אך ג'וזף מעדיף שלא לדבר יותר מדי על משמעות הקעקוע שלו כיוון שזה יהפוך לוויראלי ברחבי האינטרנט.
עם זאת, הוא סיפר למספר אנשים בשיחה פנים מול פנים את משמעות הקעקוע שלו.
גם ג'וזף וגם ג'וש דאן קעקעו את האות 'X' על גופם אשר מסמלת את עיר הולדתם של שניהם, קולומבוס, אוהיו.
פרסתאריךקטגוריהעבורתוצאהמקורפרס המוזיקה במדיה של הוליווד2024שיר מקורי – סדרת טלוויזיה/מיני-סדרה"The Line" מתוך "ארקיין"2025השיר הטוב ביותר – סדרת טלוויזיה/מיני-סדרה
טיילר סטון הוא כדורסלן אמריקאי המשחק בעמדת הפאוור פורוורד בקבוצת שימאנה סוסאנו מהליגה היפנית.
סטון נולד בממפיס, טנסי שבארצות הברית.
הוא החל לשחק במיזורי מליגת המכללות שבארצות הברית.
ב-12 משחקים בהם שותף בעונת 2009/10 הוא קלע 1.8 נקודות למשחק.
במהלך העונה עבר לשחק באוניברסיטת סאות' איסט מיזורי סטייט' אך לא שותף במשחקיה עקב חוקי ה-NCAA.
בעונתו השנייה במכללות קלע 14.7 נקודות למשחק ולקח 7.3 ריבאונדים.
בעונה הבאה הגיע ל-15.5 נקודות למשחק ו-7.8 ריבאונדים.
בעונה הרביעת והאחרונה קלע 19.3 למשחק, והשיג 9.5 כדורים חוזרים.
לאחר שלא נבחר בדראפט ה-NBA לשנת 2014 עבר לבשיקטש הטורקית, אך בתחילת העונה הושאל לדניזלי באסקט מהליגה הטורקית השנייה.
במהלך העונה השיג 14.5 נקודות למשחק, ו-7.6 ריבאונדים.
בעונת 2015–2016 שיחק בקבוצת אגו רת'ימנו מהליגה הראשונה ביוון.
בעונה זו קלע 17.9 נקודות למשחק והשיג 7.2 ריבאונדים בממוצע.
ב-2017 חתם בהפועל גלבוע גליל.
בנובמבר 2017 עבר לשימאנה סוסאנו מג'יק היפנית.
מתיאס קלמנט הוא מתאבק קנדי.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה טיילר בריז.
קלמנט נולד בקנדה והחל להתאמן באקדמיה של מתאבק ECW, WCW ו-WWE לשעבר, לאנס סטורם, בקלגרי.
קלמנט ערך את הופעת הבכורה שלו בשנת 2007 בליגה שנקראה Power Zone Wrestling תחת השם מתיאס ויילד.
הקרב הראשון של קלמנט הסתיים בניצחון על רייג' אוריילי ב-25 באפריל 2007. בשנת 2008 קלמנט החל להתאבק עבור ליגת NWA Extreme Canadian Championship Wrestling שנודעה בשם המקוצר שלה ECCW.
שנתיים לאחר מכן התאבק בליגת Prairie Wrestling Alliance והקרב האחרון שלו בעבור הארגון ECCW היה ב-11 בספטמבר בהפסד לבילי סווייד.
לאחר שקלמנט חתם על חוזה עם ארגון ה-WWE, הוא ערך את קרב הבכורה שלו ב-2 בדצמבר 2010 בארגון הפיתוח FCW שבו ניצח בקרב נגד ביג אי, דארן יאנג ורומן ליאקי.
בחודש לאחר מכן קלמנט התאבק תחת השם מייק מקגארת', שם שהחזיק מעמד שלושה חודשים עד ששונה בחודש אפריל לשם מייק דלטון.
דלטון ערך את קרב הבכורה הטלוויזיוני שלו ב-17 ביולי 2011 בהפסד לאלכסנדר רוסב.
את ניצחונו הראשון רשם ארבעה חודשים בדיוק לאחר מכן על פיטר אורלוב.
ב-15 בדצמבר דלטון זכה בקרב הבאטל רויאל אשר קבע את זהות הטוען לכתר לאליפות במשקל כבד של FCW.
בקרב זה דלטון כשל בניסיונו לזכות באליפות נגד ליאו קרוגר, אך ב-2 בפברואר 2012 זכה באליפות כשהוא מביס את אותו קרוגר.
תקופת כהונתו נמשכה כשלושה שבועות כאשר הוא מפסיד את האליפות בחזרה לקרוגר.
כשהארגון FCW שינה את שמו לשם NXT, דלטון ערך את הופעת הבכורה שלו בקרב זוגות ב-20 ביוני ביחד עם CJ פרקר בהפסדם לאסנשיין (קנת' קמרון וקונור אובריאן).
דלטון רשם את ניצחון הבכורה שלו בקרב זוגות עם ג'ייסון ג'ורדן על הוניקו וקמאצ'ו ב-1 באוגוסט.
בתחילת שנת 2013 דמותו של דלטון לא קיבלה תשומת לב ואהדה מצד הקהל, והאחראים בארגון אמרו לו שבשביל להישאר איתם הוא צריך להמציא את עצמו מחדש עם דמות חדשה.
ב-24 ביולי בתוכנית NXT קלמנט הגיע בדמות הילית (דמות ששנואה על הקהל) של מתאבק נרקיסיסט שמצלם תמונות סלפי באייפון שלו ואפילו במהלך הקרבות, שם הבמה של דלטון שונה לטיילר בריז.
לאחר שבריז ו-CJ פרקר הפסידו לאנזו וקאס בקרב זוגות, זאת בגלל שפרקר סירב לצאת ולהכניס במקומו את בריז, נקבע קרב בין השניים ב-16 באוקטובר, קרב שאותו בריז ניצח.
שבועיים לאחר מכן בקרב חוזר פרקר הוא זה שניצח, מה שלמעשה סיים את הפיוד ביניהם.
בחודש דצמבר בריז עזר לבו דאלאס לשמור על אליפות העולם של NXT במהלך קרב "חוטבי עצים" נגד אדריאן נוויל.
כתוצאה מההפרעה של בריז, נקבע קרב בין בריז לנוויל ל-15 בינואר 2014, קרב שבו נוויל ניצח.
חודש לאחר מכן בקרב חוזר בין השניים, נוויל שוב ניצח את בריז.
באירוע NXT Arrival שנערך ב-27 בפברואר בריז היה אמור להתאבק נגד אקסבייר וודס, הקרב נעצר לאחר 35 שניות בלבד כשאלכסנדר רוסב מפריע למהלך הקרב.
ב-8 במאי בקרב באטל רויאל שבו השתתפו 20 מתאבקים על ההזדמנות לקבל קרב על אליפות העולם של NXT, בריז ביחד עם עוד שני מתאבקים זכו בקרב לאחר תיקו משולש.
כתוצאה מכך, השלושה (בריז, סמי זיין וטייסון קיד) התאבקו בקרב משולש, בקרב שבו קיד זכה.
באירוע NXT TakeOver שנערך בסוף חודש מאי, בריז ניצח את זיין בקרב מועמדות לתואר, אך ספג פציעה באמצע חודש יוני כתוצאה משבר באצבע, שגרמה לו להיעדר במשך חודש.
בריז חזר ב-24 ביולי בניצחון על מוג'ו ראולי וקיבל קרב אליפות נגד נוויל שלושה שבועות לאחר מכן, אך כשל בניסיונו לאחר שטייסון קיד הפריע במהלך הקרב וגרם לפסילה.
מעשה זה הוביל לקרב בין בריז לקיד שבוע לאחר מכן, קרב שבו קיד ניצח בעזרת ספירת חוץ.
באירוע NXT TakeOver: Fatal 4-Way בריז נכלל בקרב המרכזי שהיה קרב מרובע על אליפות העולם של NXT נגד האלוף נוויל, סמי זיין וטייסון קיד, קרב שבו נוויל הצליח לשמור על התואר.
שלושה ימים קודם לכן, ערך בריז את הופעת הבכורה שלו ברוסטר הראשי בתוכנית Raw כשצוות לקיד בקרב זוגות נגד נוויל וזיין, קרב שנועד ליצור ציפייה לקראת הקרב המרובע באירוע של NXT.
ב-8 בינואר 2015 בריז ניצח את צ'אד גייבל, שערך בכורה בארגון.
ב-21 בינואר בריז נוצח על ידי הידאו איטמי במסגרת הסיבוב הראשון של הטורניר שקבע את המועמד לתואר האליפות.
בקרב חוזר בין השניים, שנערך באירוע NXT TakeOver: Rival, איטמי שוב ניצח את בריז.
היריבות בין השניים נמשכה וכללה את המתאבק פין באלור שביחד השלושה היו אמורים להילחם בקרב משולש על המועמדות לתואר באירוע NXT TakeOver: Unstoppable, שנערך ב-20 במאי, אך עקב התקיפה על איטמי במגרש החניה, הקרב צומצם לקרב יחידים בין בריז ובאלור, שבו באלור ניצח.
ב-22 באוגוסט באירוע NXT TakeOver: Brooklyn בריז התאבק נגד המתאבק ג'ושין "ת'אנדר" לייגר, אך בריז הפסיד לו.
בריז התאבק ביחד עם בול דמפסי במסגרת טורניר הזוגות לזכר דאסטי רודס, אך השניים הודחו כבר בסיבוב הראשון על ידי תומאסו צ'אמפה וג'וני גרגאנו.
באירוע NXT TakeOver: Respect שנערך ב-7 באוקטובר הפסיד בריז בקרב לאפולו קרוז.
קרב זה היה הקרב האחרון של בריז ב-NXT ולאחר מכן זומן לרוסטר הראשי על ידי טריפל H.
בריז הופיע לראשונה בתוכנית סמאקדאון ב-22 באוקטובר 2015 במסגרת התוכנית של המיז, כשהוא מוצג על ידי סאמר רה ותוקף את המתאבק דולף זיגלר.
ב-9 בנובמבר בתוכנית Raw הפסיד בריז לדין אמברוז בקרב במסגרת הסיבוב הראשון של טורניר אליפות ה-WWE העולמית במשקל כבד.
במהלך חודש נובמבר בריז המשיך את הפיוד שלו נגד זיגלר, מה שהוביל לקרב ביניהם באירוע סדרת ההישרדות, קרב שבו בריז יצא עם ידו על העליונה.
לעומת זאת, זיגלר ניצח את בריז בתוכניות השבועיות של Raw וסמאקדאון ובעוד שני קרבות נוספים שסיימו את הפיוד ביניהם.
באירוע הרויאל ראמבל 2016 בריז הודח על ידי רומן ריינס ו-AJ סטיילס, כשהוא שוהה בקרב במשך שתי דקות בלבד.
ב-15 בפברואר בתוכנית Raw בריז השתתף בקרב מחומש שכלל את דין אמברוז, קווין אואנס, סטארדאסט ודולף זיגלר על האליפות הבין יבשתית, בקרב זה בריז היה זה שהוצמד לניצחון על ידי אואנס.
ברסלמניה 32 הודח על ידי מארק הנרי במסגרת קרב הבאטל רויאל לזכרו של אנדרה הענק.
ב-28 באפריל בתוכנית סמאקדאון בריז ציוות לשורותיו את המתאבק R-טרות'.
ב-2 במאי בתוכנית Raw בריז ניצח את גולדאסט לאחר התערבות מצד טרות'.
ב-12 במאי בתוכנית סמאקדאון, בריז וטרות' ניצחו בקרב זוגות את גולדאסט ופאנדנגו.
לאחר הקרב בריז ופאנדנגו תקפו את טרות' וגולדאסט.
ב-16 במאי בתוכנית Raw בריז ופאנדנגו ניצחו את טרות' וגולדאסט ושוב רשמו ניצחון עליהם ב-26 במאי בתוכנית סמאקדאון.
בריז ופאנדנגו נקראו בריזנגו והם הועברו לתוכנית סמאקדאון כחלק מפיצול המותגים (הדראפט).
ב-24 ביולי במופע המקדים לאירוע באטלגראונד, בריזנגו גברו בקרב זוגות על האוסוס.
באירוע סאמרסלאם בריזנגו התאבקו בקרב שלוש קבוצות על שלוש קבוצות, כשקבוצתם הפסידה.
לאחר מכן בריזנגו הודחו כבר בסיבוב הראשון על ידי אמריקן אלפא במסגרת הטורניר שקבע את אלופי הזוגות הראשונים של סמאקדאון.
ב-8 בנובמבר בריזנגו ניצחו את "הוודוילנס" (איידן אינגליש וסיימון גוטץ') בקרב העפלה לצוות של סמאקדאון באירוע סדרת ההישרדות, כשהצוות שלהם הוא זה שמפסיד לצוות של Raw.
במהלך זמן זה, בריזנגו קיבלו תפנית בדמויות שלהם, כשהדמויות שלהן עוצבו כדמויות שקראו לעצמם "משטרת האופנה".
ב-2 באפריל 2017 במסגרת האירוע רסלמניה 33, בריז ופאנדנגו לקחו חלק בקרב הבאטל רויאל לזכרו של אנדרה הענק.
ב-25 באפריל בריזנגו ניצחו את האסנשיין בקרב "הבס את השעון" ובכך הפכו למועמדים לתואר הזוגות וזכו בקרב על האליפות נגד האוסוס באירוע באקלאש.
במהלך הפיוד נגד האוסוס, בריזנגו הפכו לדמויות האהובות, אך לא הצליחו לזכות באירוע באקלאש בתואר.
ב-23 במאי בריז ופאנדנגו ניצחו כל אחד מהם בקרב יחידים את ג'יי וג'ימי אוסו ואיתגרו את האוסוס לקרב על תוארי הזוגות בהמשך הערב, אך שוב לא הצליחו לזכות בהן.
במשך החודשים הבאים השניים השיקו את התוכנית הצדדית "קובצי האופנה", שהייתה בעצם סצנה במהלך הפרק שבריזנגו מגלמים בלשים, שפותרים תעלומות.
סצנות אלה בבוא הזמן גרפו תגובות אוהדות מהקהל שהגדירו את המוצר כ"מוזר אבל מבדר".
ב-10 באוקטובר בריזנגו התאבקו בקרב זוגות מרובע נגד האסנשן, צ'אד גייבל ושלטון בנג'מין וההייפ ברוס (זאק ריידר ומוג'ו ראולי) אשר קבע את זהות הטוענים לתואר הזוגות של האוסוס, בקרב זה בריז הוא שהוצמד לניצחון על ידי בנג'מין.
ב-27 במרץ בריז נוצח על ידי דולף זיגלר.
שבוע לאחר מכן התאבק בקרב ארבעה על ארבעה לצד פאנדנגו, טיי דילינג'ר וזאק ריידר בהפסדם לברון קורבין, דולף זיגלר, מוג'ו ראולי ופרימו קולון.
באחד הקרבות המקדימים לאירוע רסלמניה 34, בריז השתתף בקרב הבאטל רויאל לזכרו של אנדרה הענק, אך שלטון בנג'מין הדיח אותו.
ב-16 באפריל בריזנגו עברו באופן רשמי ל-Raw כחלק מתוכנית הסופרסטאר שייק-אפ (שפירושו העברה של מתאבקים בין המותגים Raw וסמאקדאון), ואף ניצחו בקרב זוגות את הבר (שיימוס וסזארו).
באירוע הרויאל ראמבל הגדול ביותר, שהתקיים ב-27 באפריל, השתתף בקרב הרויאל ראמבל הגדול ביותר של 50 המשתתפים ונכנס כמספר השלושים, שהה בקרב פחות מחצי דקה והודח על ידי מוג'ו ראולי.
ב-14 במאי בריזנגו הפסידו לבו דאלאס וקורטיס אקסל, שכינו את עצמם לראשונה בשם "The B Team".
שבוע לאחר מכן, בריזנגו הפסידו בקרב זוגות נוסף נגד דאלאס ואקסל.
ב-11 ביוני בריזנגו הפסידו בקרב זוגות לדולף זיגלר ודרו מקינטייר.
לאחר מכן, עקב פציעתו של פאנדנגו בכתף, בריז החל להתחרות בקרבות יחידים והפסיד בשני קרבות למוג'ו ראולי, האחד ב-16 ביולי והאחר בשבוע לאחר מכן.
ב-13 באוגוסט, בריז הפסיד בקרב יחידים לברון קורבין.
ב-15 באוקטובר, בריז נוצח על ידי בובי לאשלי.
ב-12 בדצמבר במסגרת התוכנית NXT, בריז נענה לאתגר של ריקושט והגיע כדי להתחרות נגדו על אליפות צפון אמריקה של NXT.
בקרב זה בריז הפסיד לריקושט וכשל בניסיונו לזכות בתואר.
ב-17 בדצמבר, בריז היה זה שנענה לאתגר שהציב דין אמברוז על התמודדות עבור תואר האליפות הבין יבשתית בפני הרוסטר של Raw.
בקרב זה בריז הפסיד לאמברוז.
ב-25 באפריל, בריז החל להופיע באירועים של NXT.
ב-22 במאי, בריז חזר להופיע בצילומי התוכנית NXT, כשקטע את אלוף צפון אמריקה של NXT, ולווטין דרים, באמצע נאומו; הוא צילם סלפי ביחד עם דרים ולאחר מכן תקף את דרים.
באירוע NXT TakeOver: XXV, שנערך ב-1 ביוני, בריז כשל בניסיונו לזכות באליפות צפון אמריקה של NXT לאחר שהפסיד לולווטין דרים.
ב-19 ביוני, בריז, ולווטין דרים ומאט רידל הפסידו בקרב שלושה נגד שלושה לחברי קבוצת The Undisputed Era, אדם קול, בובי פיש ורודריק סטרונג.
ב-3 ביולי, בריז נוצח בקרב יחידים על ידי רודריק סטרונג.
ב-31 ביולי, בריז ניצח את ג'קסון רייקר; לאחר הקרב, הוא הותקף על ידי חברי The Forgotten Sons, עד שפאנדנגו רשם את חזרתו לארגון לאחר פציעה ונחלץ לעזרתו של בריז.
ב-14 באוגוסט, בריז ופאנדנגו ניצחו בקרב זוגות את The Forgotten Sons (סטיב קאטלר ווסלי בלייק).
ב-25 בספטמבר, בריזנגו וקושידה ניצחו את קבוצת אימפריום (אלכסנדר וולף, פביאן אייכנר ומרסל ברטל).
ב-9 באוקטובר, בריזנגו הפסידו ל-Forgotten Sons.
שבועיים לאחר מכן, בריזנגו ואייזיאה "סוורב" סקוט ניצחו בקרב שלושה נגד שלושה את The Forgotten Sons.
ב-11 בדצמבר, בריזנגו ניצחו את האחים סינג.
ב-10 בינואר 2020 בתוכנית 205 לייב, בריז גבר על טוני ניס.
חמישה ימים לאחר מכן, בריז התחרה נגד אייזיאה "סוורב" סקוט וליאו ראש בקרב משולש אשר קבע את אחד המועמדים לאליפות ה-NXT במשקל קל באירוע Worlds Collide, שבסופו סקוט ניצח.
ב-17 וב-24 בינואר בתוכנית 205 לייב, בריז ניצח את ארייה דבארי.
ב-31 בינואר, בריז נחל הפסד לאנג'ל גרזה.
ב-5 בפברואר, בריז הפסיד לג'ורדן דבלין.
ב-13 במרץ בתוכנית 205 לייב, בריז, דני בורץ', אייזיאה "סוורב" סקוט, קושידה ואוני לורקאן ניצחו בקרב הדחות חמישה נגד חמישה את טוני ניס, ארייה דבארי, "ג'נטלמן" ג'ק גלאגר, מייק קנליס ודה בריאן קנדריק, כשבקרב זה הוא הודח על ידי גלאגר.
ב-25 במרץ, הוא ניצח את אוסטין ת'יאורי.
ב-3 באפריל בתוכנית 205 לייב, בריז הפסיד לג'נטלמן ג'ק גלאגר.
ב-3 ביוני, בריז ופאנדנגו חזרו יחדיו כצמד בריזנגו וניצחו את חברי קבוצת The Undisputed Era (בובי פיש ורודריק סטרונג) ואת דני בורץ' ואוני לורקאן על מנת להפוך לטוענים לכתר לאליפות הזוגות של NXT.
שבועיים לאחר מכן, בריזנגו כשלו בניסיונם לזכות באליפות הזוגות לאחר שהפסידו לאלופי הזוגות מקבוצת אימפריום, פביאן אייכנר ומרסל ברטל.
בלילה השני של הספיישל המסיבה האמריקאית הגדולה, שנערך ב-8 ביולי, בריזנגו ודרייק מאבריק הפסידו בקרב שלושה נגד שלושה ללגאדו אל פנטסמה (סנטוס אסקובר, חואקין ויילד וראול מנדוזה).
במופע המקדים לאירוע NXT TakeOver XXX, שנערך ב-22 באוגוסט, בריזנגו ניצחו את דני בורץ' ואוני לורקאן ואת לגאדו דל פנטסמה (חואקין ויילד וראול מנדוזה) בקרב זוגות משולש אשר קבע את הטוענים לכתר לאליפות הזוגות של NXT.
ארבעה ימים לאחר מכן, בריזנגו ניצחו את אייכנר וברטל והפכו לאלופי הזוגות החדשים של NXT, האליפות הראשונה של בריז ב-WWE.
ב-16 בספטמבר, בריזנגו ניצחו את אייכנר וברטל בקרב החוזר על אליפות הזוגות של NXT.
ב-21 באוקטובר, השניים הפסידו את חגורות אליפות הזוגות לדני בורץ' ואוני לורקאן.
ב-30 בדצמבר, בריזנגו הפסידו ל-Grizzled Young Veterans (ג'יימס דרייק וזאק גיבסון).
ב-13 בינואר 2021, בריזנגו הפסידו ל-The Undisputed Era (אדם קול ורודריק סטרונג) והודחו מטורניר הזוגות לזכר דאסטי רודס כבר בסיבוב הראשון.
ב-17 במרץ, בריזנגו הפסידו ללגאדו דל פנטסמה.
שבועיים לאחר מכן, בריז הפסיד לסנטוס אסקובר בקרב שאינו היה על תוארו של האחרון.
ב-20 באפריל, בריזנגו הפסידו ל-Grizzled Young Veterans.
ב-11 במאי, בריזנגו הפסידו לאלופי הזוגות של NXT, MSK (נאש קרטר ווס לי) בקרב שאינו היה על חגורות האליפות של האחרונים.
ב-15 ביוני, בריז העניק לצמד בריזנגו את הניצחון בקרב מול אימפריום (פביאן אייכנר ומרסל ברטל).
טיילר נישא למתאבקת אודרי מארי בחודש ספטמבר של שנת 2016.
אליפות הזוגות של FCW (פעם אחת) - עם ליאקי
אליפות הזוגות של PWA (פעם אחת) - עם דן מיירס
PWI דירג אותו במקום ה-61 מתוך 500 המתאבקים הטובים ביותר לשנת 2015
אליפות הזוגות של NXT (פעם אחת) - עם פאנדנגו
טיילר בייט הוא מתאבק אנגלי, המופיע בארגון ההיאבקות WWE, בתוכנית הדגל Raw.
בייט ערך את הופעת הבכורה שלו בארגון PCW תחת השם ה"איירון מאסטר" טיילר בייט ב-31 באוקטובר 2014, כשהפסיד בקרב מרובע נגד צ'ארלי גארט, ריץ' סוואן וזאק גיבסון.
בייט חזר לארגון בינואר 2015, במופע שבו הפסידו לפיט דאן, דמיאן דאן, מורגן ובסטר ומארק אנדרוז.
בתחילת שנת 2015 בייט ביחד עם טרנט סבן הופיעו פעם ראשונה בארגון האמריקאי, Chikara, כחלק ממסע ההופעות שלהם מאנגליה.
שלושת הקרבות הראשונים שלהם בארגון היו "קרבות חושך" (כלומר, קרבות שקודמים לאירוע ואינם מצולמים).
בייט ביחד עם סבן ודן מולוני התחרו בטורניר "מלכי השלישיות" של הטורניר לשנת 2015, והצליחו להגיע עד לשלב חצי הגמר, שם הודחו על ידי הבולט קלאב (AJ סטיילס, מאט וניק ג'קסון).
בשנת 2016 סבן ובייט החלו להתאבק כזוג באופן יותר תדיר.
בייט חזר לארגון ב-1 בספטמבר 2017 כשהוא, סבן ופיט דאן נכנסו לטורניר "מלכי השלישיות" של אותה שנה, השלושה הגיעו עד לגמר ואף זכו בטורניר כולו.
בייט ערך את הופעת הבכורה שלו בארגון באירוע "פרק 28" ביחד עם טרנט סבן (שנקראו ביחד מאסטש מאונטיין) בהפסד לדמיאן ופיט דאן.
חמישה אירועים לאחר מכן, השניים התפצלו כל אחד לדרכו, כשסבן הופך לדמות רעה על ידי תקיפה על בייט, וסבן חבר למתאבק פיט דאן (ביחד נודעו בשם בריטיש סטרונג סטייל).
ב"פרק 39" בייט חזר לארגון כשהוא תוקף את המתאבק ג'ימי האבוק והפך גם הוא לדמות רעה, ואף חבר לקבוצתם של סבן ודאן.
ב-30 בדצמבר בייט וסבן זכו באליפות הזוגות של הארגון לאחר קרב משולש, אך הפסידו אותה חצי שנה לאחר מכן.
השניים זכו שוב בחגורות האליפות כעבור שבועיים מהזמן שהפסידו.
ב-10 בספטמבר 2017 הפסידו את התארים בקרב סולם.
ב-15 בדצמבר 2016 דווח שבייט יהיה אחד מ-16 המשתתפים בטורניר אליפות בריטניה, שנמשך יומיים אשר קבע את זהות אלוף בריטניה הראשון של ה-WWE (הטורניר נערך ב-14 ו-15 בינואר 2017).
בסיבוב הראשון בייט גבר על טאקר, ברבע הגמר ניצח את ג'ורדן דבלין, בחצי הגמר ניצח את וולפגנג ובגמר גבר על פיט דאן, וכך בייט הפך לאלוף הראשון.
חגורת האליפות הוענקה לבייט על ידי טריפל H, ויליאם ריגל, פין באלור ופיט פינלי.
בגיל 19, בייט הפך לנער השני בהיסטוריה של ה-WWE, שמצליח לזכות בחגורת אליפות כלשהי בגיל השני הצעיר ביותר, הראשון ברשימה היה רנה דופרי, שזכה באליפות הזוגות.
בייט חתם על חוזה עם ה-WWE, חוזה שאיפשר לו להמשיך להופיע בארגונים עצמאיים.
ב-1 בפברואר בייט ערך את הופעת הבכורה שלו ב-NXT, כשגבר על אוני לורקאן.
שבועיים לאחר מכן, הגן בהצלחה על אליפות בריטניה נגד טרנט סבן.
ב-26 באפריל בייט ניצח את ג'ק גלאגר והגן בהצלחה על התואר שלו, אך באירוע NXT TakeOver: Chicago הוא הפסיד את האליפות לפיט דאן.
ב-18 ביוני במסגרת היום הראשון של טורניר אליפות בריטניה, טיילר בייט, טרנט סבן ופיט דאן (הידועים בשם בריטיש סטרונג סטייל) ניצחו בקרב שלושה על שלושה את קבוצת The Undisputed Era (אדם קול, קייל אוריילי ורודריק סטרונג).
יום לאחר מכן, בייט וסבן ניצחו את אוריילי וסטרונג וזכו באליפות הזוגות של NXT.
השניים הפסידו את חגורות האליפות יומיים לאחר מכן בקרב החוזר נגד אוריילי וסטרונג (הפרק עצמו שודר ב-11 ביולי).
באירוע NXT TakeOver: Brooklyn 4, שנערך ב-18 באוגוסט, מאסטש מאונטיין לא הצליחו לזכות בחזרה בתארים בקרב חוזר שבו הפסידו לאלופים, אוריילי וסטרונג.
ב-24 באוקטובר, בייט ניצח את וולפגנג במסגרת הקרב המרכזי של הפרק השני של התוכנית NXT UK.
ב-14 בנובמבר, בייט ניצח את ג'יימס דרייק במסגרת התוכנית NXT UK.
שבועיים לאחר מכן, בייט ניצח את ג'ו קופי בקרב יחידים כתוצאה מפסילה.
ב-19 בדצמבר, מאסטש מאונטיין ניצחו את סקסון האקסלי וטייסון טי בון.
ב-2 בינואר 2019, מאסטש מאונטיין ניצחו את נציגי קבוצת Gallus, מארק קופי ווולפגנג.
שבוע לאחר מכן, קבוצת בריטיש סטרונג סטייל הפסידה לקבוצת Gallus בקרב שלושה נגד שלושה.
באירוע NXT UK TakeOver: Blackpool, שנערך ב-12 בינואר, בייט וסבן הפסידו בקרב הגמר אשר קבע את אלופי הזוגות הראשונים של NXT UK לזאק גיבסון וג'יימס דרייק.
ב-30 בינואר, מאסטש מאונטיין ניצחו את פביאן אייכנר ומרסל ברטל.
בייט השתתף בטורניר ה-Worlds Collide, שבו ניצח את סדריק אלכסנדר בסיבוב הראשון, את דומיניק דיג'אקוביק ברבע הגמר, את אדם קול בחצי הגמר, אך בגמר הפסיד לולווטין דרים.
ב-27 בפברואר בתוכנית NXT UK, בייט גבר על "ג'נטלמן" ג'ק גלאגר.
ב-6 במרץ בתוכנית NXT, מאסטש מאונטיין גברו על הסטריט פרופיטס (אנג'לו דוקינס ומונטז פורד) במסגרת טורניר הזוגות לזכר דאסטי רודס, וכתוצאה מכך העפילו לשלב חצי הגמר.
בשלב חצי הגמר של טורניר הזוגות לזכר דאסטי רודס, שנערך ב-13 במרץ, מאסטש מאונטיין הודחו מהטורניר לאחר הפסד ל-Forgotten Sons (סטיב קאטלר וווסלי בלייק).
ב-20 במרץ בתוכנית NXT UK, בייט גבר על ג'יימס דרייק.
ב-24 באפריל בתוכנית NXT UK, בייט וסבן ניצחו בקרב זוגות את פלאש מורגן ובסטר ומארק אנדרוז.
ב-8 במאי, מאסטש מאונטיין ניצחו בקרב זוגות את פריימט וויילד בור.
ב-12 ביוני, בייט, טרנט סבן ופיט דאן הפסידו בקרב שלושה נגד שלושה לאימפריום (וולטר, פביאן אייכנר ומרסל ברטל) לאחר התערבות של אלכסנדר וולף, שהצטרף לקבוצת אימפריום.
ב-3 ביולי, בייט וסבן התחרו על חגורות האליפות של NXT UK נגד אלופי הזוגות, ג'יימס דרייק וזאק גיבסון בקרב שלבסוף נגמר ללא הכרעה בשל התערבות של קבוצת אימפריום.
באירוע NXT UK TakeOver: Cardiff, שנערך ב-31 באוגוסט, בייט כשל בניסיונו להפוך לאלוף בריטניה בפעם השנייה בקריירה לאחר שהפסיד לוולטר.
ב-30 באוקטובר, בייט הפסיד לקמרון גריימס.
ב-14 בנובמבר בתוכנית NXT UK, בייט ניצח את קסיוס אונו.
ב-19 בדצמבר, בייט גבר על נועם דר.
באירוע NXT UK TakeOver: Blackpool II, שנערך ב-12 בינואר 2020, בייט ניצח את ג'ורדן דבלין.
באירוע Worlds Collide, שנערך ב-25 בינואר, בייט וסבן הפסידו בקרב זוגות ל-DIY (ג'וני גרגאנו ותומאסו צ'אמפה).
ב-6 בפברואר, בייט ניצח את איי-קיד.
שבועיים לאחר מכן, הוא רשם ניצחון על ג'וסף קונרס.
ב-10 בדצמבר, בייט כשל בניסיונו לזכות באליפות גביע המורשת של NXT UK, לאחר שהפסיד לאלוף, איי-קיד.
ב-14 בינואר 2021, בייט גבר על סם גראדוול.
ב-11 במרץ, בייט גבר על דייב מסטיף בתוצאה 1–2 בקרב חוקי סיבובים בריטים.
ב-22 באפריל, בייט וטרנט סבן ניצחו בקרב זוגות את נועם דר ושה סמואלס.
ב-20 במאי, בייט ניצח את איי-קיד בתוצאה 0–1 וכתוצאה מכך זכה באליפות גביע המורשת.
ב-1 ביולי, בייט שמר על התואר בהצלחה מול ג'ק סטארז לאחר שניצח אותו בתוצאה 1–2 בקרב חוקי סיבובים בריטים בתום ארבעה סיבובים.
שבועיים לאחר מכן בתוכנית, בייט רשם הגנה מוצלחת נוספת על אליפות גביע המורשת בתוצאה זהה, הפעם מול מארק קופי.
ב-19 באוגוסט בפרק של התוכנית NXT UK, בייט וטרנט סבן כשלו בניסיונם לזכות באליפות הזוגות של NXT UK לאחר שהפסידו לאלופי הזוגות, פריטי דדלי (לואיס האולי וסם סטוקר).
ב-9 בדצמבר, השניים זכו באליפות הזוגות לאחר שניצחו את פריטי דדלי.
כתוצאה מכך, בייט הפך לאלוף הטריפל קראון הראשון בתולדות NXT UK.
ב-24 בפברואר, השניים הגנו בהצלחה על חגורות האליפות נגד אשטון סמית' ואוליבר קרטר.
באירוע Worlds Collide, שנערך ב-4 בספטמבר, בייט הפסיד לברון ברייקר בקרב אשר איחד את אליפות ה-NXT ואת אליפות בריטניה של NXT.
ב-28 בפברואר 2023, בייט נחל הפסד לכרמלו הייס.
ב-7 בנובמבר 2017 בייט ערך את הופעת הבכורה שלו בתוכנית 205 לייב (תוכנית המיועדת למתאבקי בעל משקל קל בארגון) בהפסד נגד האליפות ה-WWE במשקל קל דאז, אנזו אמורה.
ב-30 בינואר 2018 בייט השתתף בטורניר אשר קבע את האלוף במשקל קל החדש, אך הודח עוד בסיבוב הראשון על ידי TJ פרקינס.
ב-21 במרץ בייט וטרנט סבן היו אמורים להשתתף בטורניר הזוגות לזכר דאסטי רודס, אך עקב פציעתו של בייט, לא התחרו לבסוף בטורניר.
ב-15 במאי בייט ניצח בקרב מרובע את TJ פרקינס, קאליסטו וקני ויליאמס.
נקשרו לגביו שמועות שהוא יוצא עם המתאבקת של התוכנית סמאקדאון לייב, ליב מורגן.
(פעם אחת) - ביחד עם טרנט סבן
אליפות הזוגות של Chikara (פעם אחת) - ביחד עם טרנט סבן